**КЛИЕНТТЕР ҮШІН**

**Мерзімі өткен берешекті реттеу тәртібі туралы ақпарат**

Мерзімі өткен берешек болған жағдайда Қарыз алушы **мерзімі өткен күннен бастап күнтізбелік 30 күн ішінде** МҚҰ бөлімшелеріне баруға және (немесе) мерзімі өткен берешектің туындау себептері, кірістері туралы өтінішті және шарттың талаптарын өзгерту туралы өтінішпен басқа да растайтын құжаттарды жазбаша нысанда ұсынуға құқылы:

* + 1. сыйақыны азайту;
    2. негізгі борыш және (немесе) сыйақы бойынша төлемді кейінге қалдыру;
    3. берешекті өтеу әдісін немесе берешекті өтеу кезектілігін, оның ішінде негізгі борышты басым тәртіппен өтей отырып өзгерту;
    4. микрокредит мерзімін өзгерту;
    5. микрокредит бойынша тұрақсыздық айыбының (айыппұлдың, өсімпұлдың) күшін жою арқылы мерзімі өткен негізгі борышты және (немесе) сыйақыны кешіру;

Өтінішті қарыз алушылар өтініште көрсетілген фактілерді растайтын **құжаттарды қоса бере отырып** ұсынады (қаржылық жағдайдың нашарлауы, науқастану, жұмыстан босату, асыраушысынан айырылу және т. б.).

Ұсынылған, растайтын құжаттармен бірге өтінішті МҚҰ-ның алқалы уәкілетті органы қарайды.

Өтінішті қарау және Қарыз алушыға жауап беру мерзімі - **15 күнтізбелік күннен аспайды**.

Қарыз алушының өтінішін қарау нәтижелері бойынша берешекті реттеу жөнінде **келісімге қол жеткізілмеген жағдайда,** МҚҰ қарыз алушының келісімін алмай, **нотариустың атқарушылық жазбасы негізінде** негізгі борышты, сыйақыны және тұрақсыздық айыбын (айыппұлды, өсімпұлды) қоса алғанда берешекті өндіріп алуға құқылы.

Қарыз алушылардың МҚҰ-ға өтініш беру тәсілдері:

- МҚҰ-ның кез келген бөлімшесінде (бөлімшелердің мекенжайлары, телефондары және жұмыс кестесі МҚҰ сайтында көрсетілген - akshamat.kz;

- электрондық мекенжайға - info@akshamat.kz;

Қосымша ақпарат алу үшін МҚҰ байланыс орталығына мына телефондар арқылы хабарласуларыңызды сұраймыз: +7707 681 7236, +7 747 409 9064. Байланыс орталығына немесе МҚҰ электрондық поштасына жүгінген кезде Сіздің өтінішіңіз өтініштің мәніне және микрокредит бойынша жағдайға байланысты жауапты бөлімшеге жіберілетін болады.